Agrokomerc

**Agrokomerc** je preduzeće u BiH, danas sa statusom dioničkog društva, koje ima sjedište u Velikoj Kladuši. U bivšoj SFRJ bio jedan od prehrambenih giganata i najvećih kombinata. Upošljavano je 70tih oko 13.000 radnika.

## Proizvodi 
Do 1986. Agrokomerc je proizvodio godišnje 196 miliona jaja i 8870 tona mesa. U godinama između 1982 i 1986 godišnja stopa rasta proizvodnje iznosila je 10%. Pored toga nudio je:

## Podpreduzeća
Imao je i građevinsku kao i transportnu operativu. U posjedu Agrokomerca bila je i Interna banka Bihać.

## Historija 
Osniva se 1969. iz opće zemljoradničke zadruge, gdje su seljaci odnosno maloposjednici bili uključeni u proces proizvodnje i plasiranja poljoprivrednih proizvoda. Zadruga je u početku imala sjedište u Maljevcu (Hrvatska) koje je kasnije prebačeno u Veliku Kladušu. Prva značajna investicija pokrenuta je 1971 ulaganjem 18 miliona dinara u peradarsku farmu. Prve farme su napravljene u selima Dubaljevo, Dubrave, Pećigrad, Šumatac. Zadruga odnosno tvornica dobija naziv *Agromerkantlija* koji se 1972 mijenja u *Agrokomerc*. Korištene su mašine za preradu njemačke kompanije Lohmann koje su i danas (2010), u dobrom stanju. U Vidovskoj je izgrađena valjaonica čime je napravljen krug proizvodnje unutar Agrokomerca.

### Rat u BiH 
Tokom rata u BiH, osnovana je *Autonomna pokrajina Zapadna Bosna*. Slijedi saradnja Fikreta Abdića sa Bobanom, Karadžićem i Miloševićem. U skladištima Agrokomerca su zatvarani borci Armije BiH. Buduću da se *Zapadna Bosna* nalazila u okruženju 5. korpusa ARBIH, roba se dovlačila preko SAO Krajine. Vrijednost imovine iznosila je 2014. oko 200 miliona eura što premašuje dugove preduzeća od 70 miliona evra. Dugovi su nastali, između ostalog, zbog izostalih plata i neplaćenih doprinosa.

### Ponovno pokretanje proizvodnje 
Gadžo komerc iz Sarajeva, u saradnji s Agrokomercom, počeo je 2013. s proizvodnjom čokoladne kreme i čokolade za kuhanje. Proizvodi se i keks poznatog pod zaštićenim imenom *Tops* za izvoz u Australiju, Kanadu i SAD.
Od 2017 AC Food iz Velike Kladuše preuzima proizvodnju Gadže komerca.

### Privatizacija
PUFBiH je 2013. prodala jedan dio zaplijenjene imovine zbog neisplaćenih poreza *Agrokomerca d.d Velika Kladuša*. Agencija za privatizaciju Federacije BiH (APFBiH) stavila je 2014. godine Agrokomerc na spisak kompanija za privatizaciju. Budući da nije pronađen kupac koji bi preuzeo sve obaveze (dugove, neisplaćene plate i doprinose) APBiH je ponudila i djelimičnu prodaju imovine Agrokomerca.

## Također pogledajte
*Aluminij Mostar
*Cazinska buna
*Emerik Blum
*Energoinvest

## Dokumentarni film 
**Agrokomerc* (Ljubiša Šarić, 1981.) IMDb
**Agrokomerc danas i sutra* (Ljubiša Šarić, 1984.) IMDb

## Literatura 
*Korpič-Horvat, Etelka (1987.) "Diferenciacija odgovornosti SDK do afere Agrokomerc" 
*Abdić, Fikret; (1990.) "Moj odgovor" Zagreb, Masmedia
*Abdić, Fikret; Mrkušić, Žarko; Petrić-Mrkušić, Ana; (1991.) "Agrokomerc, BiH, svijet" Zagreb, Masmedia
*Špegelj, Martin (2001.) "Sjećanja vojnika" Znanje Zagreb,  
*Dodik, Petar (2003.) "Uspon i pad Agrokomerca" DES Sarajevo,  , 
*Filipović, Muhamed (2008.) "Afera Agrokomerc i smrt Hamdije Pozderca" Akademija nauka i umjetnosti Bosne i Hercegovine Sarajevo,  

## Novinski članci
*Azdejković, Zdenko(1987.) Življenje brez pokritja : Novinar, ki je odkril "afero Agrokomerc" (slovenski)
*Kecmanović, Nenad (1990.) Tehnobirokratska bolest - poruke i pouke "afere Agrokomerc"
*Hozdić, Elvis (2013.) Modernizacija prehrambene industrije Agrokomerc dd Velika Kladuša implementacijom reinžinjeringa

## Reference 
## Vanjski linkovi 
* Agrokomerc na zvaničnoj stranici Al Jazeere Balkans  
* Rješenje o dugovanju PDV-a sa stranice UINOBiH 
* Javni poziv za učešće na aukcijskoj prodaji broj 115  sa stranice APFBIH 
* Javni poziv za učešće na aukcijskoj prodaji broj 116  sa stranice APFBIH 

Kategorija:Kompanije u Bosni i Hercegovini
Kategorija:Kompanije u Jugoslaviji
Kategorija:Kompanije osnovane 1969.
Kategorija:Industrija u Bosni i Hercegovini